Lamingtons με κρέμα λευκής σοκολάτας | Συνταγές - Sintayes.gr
Αρχική Σελίδα » Συνταγές » Γλυκά - Επιδόρπια » Γλυκά με Σοκολάτα » Lamingtons με κρέμα λευκής σοκολάτας
Αναρτήθηκε στις 11/12/2016 σε Γλυκά - Επιδόρπια, Γλυκά με Σοκολάτα, Συνταγές
Μια υπέροχη συνταγή για πεντανόστιμα lamingtons με γέμιση μαρμελάδας και αφράτης κρέμας λευκής σοκολάτας. Λίγο μπελαλίδικο και χρονοβόρο γλύκισμα το οποίο φυσικά και θα σας αποζημιώσει και θα εντυπωσιάσει εσάς και τους καλεσμένους σας με την τέλεια γεύση του που δίνει το πάντρεμα γεύσεων, αφράτου κέικ, ινδοκάρυδου μαρμελάδας και λευκής σοκολάτας.
Για το κέικ Lamington:
1 κ.γ. κρέμα ταρτάρ [*]
50 γρ. σκόνη κακάο κοσκινισμένο
Προθερμαίνετε το φούρνο στους 180 βαθμούς. Λαδώνετε και στρώνετε με λαδόκολλα ένα ταψί διαστάσεων 20×30 εκ.
Για το κέικ Lamington: Χτυπάτε τα αυγά με τη ζάχαρη στο μίξερ, σε δυνατή ταχύτητα για 5 λ για να ασπρίσει και πήξει το μείγμα.
Σε μια κατσαρολίτσα βάζετε το γάλα και το βούτυρο και το σιγοβράζετε σε χαμηλή φωτιά, ανακατεύοντας, μέχρι να λιώσει το βούτυρο. Το αποσύρετε από τη φωτιά και το αφήνετε στην άκρη.
Σε ένα μπολ κοσκινίζετε το αλεύρι, το κορν φλάουερ και τη κρέμα ταρτάρ. Ανακατεύετε και ξανακοσκινίζετε για δεύτερη φορά όλο το μείγμα αλευριού. Παίρνετε το μπολ με το μείγμα ζάχαρης αυγών και με το μίξερ σε λειτουργία, προσθέτετε το μείγμα αλευριού σε 3 παρτίδες χτυπώντας το καλά με το μίξερ σε κάθε προσθήκη μέχρι να ενσωματωθεί πλήρως.
Προσθέτετε τη βανίλια και το ζεστό μείγμα γάλακτος συνεχίζοντας το χτύπημα μέχρι να ομογενοποιηθούν τα υλικά. Ρίχνετε το μείγμα στο ταψί, ισιώνετε την επιφάνεια και ψήνετε στο προθερμασμένο φούρνο για 20 λ ή κάνετε το πείραμα με το καλαμάκι και αν βγει στεγνό από το κέντρο του μείγματος το κέϊκ είναι έτοιμο και το βγάζετε από το φούρνο. Το ξεφορμάρετε από το φούρνο σε μια σχάρα και μόλις κρυώσει καλά το τυλίγετε σε μια πλαστική μεμβράνη και το αφήνετε σε δροσερό μέρος για 4-5 ώρες ή και από βραδίς μέχρι να κρυώσει καλά και σφίξει ελαφρώς. Έτσι θα κόβετε καλύτερα σε κομμάτια.
Τοποθετείτε τη κρέμα γάλακτος και τη λευκή σοκολάτα σε μια κατσαρόλα σε χαμηλή φωτιά και σιγοβράζετε το μείγμα μέχρι να λιώσει καλά η σοκολάτα. Την αφαιρείτε από τη φωτιά και μόλις κρυώσει ελαφρώς τη μεταφέρετε σε μπολ το οποίο σκεπάζετε με πλαστική μεμβράνη και το αφήνετε σε κρύο μέρος μέχρι να κρυώσει καλά. Όταν κρυώσει καλά και σφίξει χτυπάτε το μείγμα με το μίξερ μέχρι να αφρατέψει και το αφήνετε στη άκρη.
Για το γλάσο: Τοποθετείτε σε μια κατσαρολίτσα τη ζάχαρη άχνη, το κακάο σε σκόνη, το γάλα και 1/4 φλ. τσαγιού [60 ml] ζεστό νερό και το ανακατεύετε σε χαμηλή φωτιά μέχρι να έχετε ένα λείο μείγμα. Το κατεβάζετε από τη φωτιά και το αφήνετε στην άκρη να μισοκρυώσει.
Για τη συναρμολόγηση: Κόβετε το κέϊκ σε 12 όμοια κομμάτια. Τοποθετείτε το ινδοκάρυδο σε ένα βαθύ πιάτο. Βουτάτε κάθε κομμάτι του κέικ στο γλάσο, φροντίζοντας να καλυφθεί καλά και μετά το πιέζετε ελαφρώς παντού στη καρύδα για να καλυφθεί πάλι καλά. Το αφήνετε πάνω σε μια σχάρα να σταθεροποιηθεί και συνεχίζετε με τα υπόλοιπα κομμάτια την ίδια διαδικασία.
Όταν πρόκειται να τα σερβίρετε κόβετε το κάθε κομμάτι κέικ οριζόντια στη μέση. Αλείφετε το κάτω κομμένο κομμάτι με μαρμελάδα, προσθέτετε κρέμα λευκής σοκολάτας και το σκεπάζετε με το υπόλοιπο μισό του, πιέζοντάς το ελαφρώς να γίνει “σάντουιτς”. Τα σερβίρετε και πραγματικά τα απολαμβάνετε.
[*] Κρεμόριο (cream of tartat): Η κρέμα ταρτάρ, ή αλλιώς το κρεμόριο είναι όξινο άλας. Προέρχεται από τα σταφύλια και θεωρείται υποπροϊόν του κρασιού, ενώ η μορφή του είναι σκόνη. Έχει αρκετές χρήσεις, αλλά στην μαγειρική/ζαχαροπλαστική βοηθάει να δοθεί περισσότερος όγκος στην μαρέγκα και μια πιο κρεμώδης σύσταση στα ζαχαρούχα επιδόρπια όπως η καραμέλα και το παγωτό.
Πωλείται σε όλα τα Σούπερ Μάρκετ και στα καταστήματα με μπαχαρικά. Αν δεν το έχετε όταν ακριβώς το χρειάζεστε, αντικαταστήστε το: 1 κουταλάκι τσαγιού κρεμόριο μπορεί να αντικατασταθεί με 1 κουταλάκι ξύδι ή χυμό λεμονιού.
Συνταγή: Lamingtons με κρέμα λευκής σοκολάτας
Tags: Lamington κέικ γλυκά επιδόρπια συνταγές φούρνου Χριστουγεννιάτικα γλυκά Χριστουγεννιάτικες συνταγές